joelniklaus/EU_Wikipedias huggingface dataset:
Leonid Pasternak

Leonid Osipovitš Pasternak (alk. Jitzhok-Leib tai Isaak Josifovitš Pasternak; , 4. huhtikuuta (J: 22. maaliskuuta) 1862 Odessa, Venäjä – 31. toukokuuta 1945 Oxford, Britannia) oli venäläinen jälki-impressionistinen taidemaalari. Hänen poikansa oli kirjailija Boris Pasternak.

Elämäkerta
Leonid Pasternak syntyi juutalaisen majatalonpitäjän perheeseen. Hän oli nuorin perheen kuudesta lapsesta. Hän ryhtyi piirtämään jo hyvin nuorena, mutta perhe pyrki lannistamaan harrastusta, koska pelättiin, että piirtäminen häiritsee opiskelua. Hänen ensimmäinen tukijansa oli paikallinen kadunlakaisija, joka alkoi ostaa Pasternakin töitä, kun tämä oli seitsemänvuotias.

Vuosina 1881–1885 Leonid opiskeli Moskovan yliopistossa, ensin lääketieteellisessä tiedekunnassa, myöhemmin oikeustieteellisessä. Lopulta hän päätti keskittyä taiteeseen ja lähti Münchenin taideakatemiaan, josta hän valmistui 1887. Hän palasi Venäjälle, suoritti kahden vuoden asepalveluksen tykistössä ja antautui 1889 täysitoimisesti taiteilijanuralle.

Ura alkoi menestyksekkäästi. Hänen ensimmäisen näyttelyssä olleen teoksensa osti  Pavel Tretjakov, joka oli aikakauden merkittävin taiteensuosija Venäjällä. Pian hänestä tuli suosittu taiteilija, niin sanotun Polenovin piirin jäsen, johon kuuluivat Valentin Serov, Isaak Levitan, Mihail Nesterov, Konstantin Korovin. Vuonna 1889 hän avioitui pianisti Rosa Isidorovna Kaufmanin kanssa, jonka isä oli menestyvä juutalainen tehtailija, ei kuitenkaan taiteilija Isidor Kaufman, vaan tämän kaima. Pariskunta asettui asumaan Moskovaan, ja  (1890) syntyi ensimmäinen pariskunnan neljästä lapsesta, tuleva kirjailija  Boris Pasternak.

Leonid Pasternak oli ensimmäisiä venäläisiä taiteilijoita, joka piti itseään impressionistina. Venäjällä 1880- ja 1890-luvulla sellainen julistaminen oli täysin uutta ja herätti huomiota. Leonid oli myös Vaeltajiin ja  Venäläisten taiteilijoiden unioniin. Hän oli Leo Tolstoin ystävä ja asui useita kuukausia Jasnaja Poljanassa. Hän maalasi Tolstoista useita muotokuvia ja kuvitti tämän romaanit Sota ja rauha ja Ylösnousemus. Hän sai mitalin Pariisin maailmannäyttelyssä 1900 Tolstoin romaanien kuvituksistaan.

Pasternak valittiin Pietarin taideakatemiaan (1905), ja hän opetti Moskovan maalaustaiteen, kuvanveiston ja arkkitehtuurin koulussa.

Vuonna 1921 Pasternak joutui silmäleikkaukseen Berliiniin. Hän matkusti sinne vaimonsa ja kahden tyttärensä kanssa, mutta pojat Boris ja Aleksander jäivät Venäjälle. Leikkauksen jälkeen hän päätti olla palaamatta Venäjälle ja jäi Berliiniin vuoteen 1938 asti, jolloin hän pakeni natsihallintoa Britanniaan, jossa hän asui elämänsä loppuun.

Teoksia

Aiheesta muualla

Biography of Leonid Pasternak  
Biography of Pasternak 
Biography of Pasternak 
Biography 

Venäläiset taidemaalarit
Vuonna 1862 syntyneet
Vuonna 1945 kuolleet
PAH-maailma

PAH-maailma on elämän syntyyn liitetty oletus, jonka mukaan monesta bentseenirenkaasta koostuvat PAH-yhdisteet katalysoivat vaikkapa RNA-ketjujen muodostumista. Se olisi voinut tapahtua niin, että PAH-molekyylejä asettui suotuisissa oloissa päällekkäin kuin kolikkopinon kolikot. Tämä johtui siitä, että bentseenirankaat vetävät toisiaan puoleensa. Näin syntyi entsyymiä muistuttava kokonaisuus, jonka avulla RNA-ketju hitsautui nukleotideista yhteen. Ajatusta vastaan puhuu se, että PAH-yhdisteet ovat monestikin eliöille haitallisia.

Aiheesta muualla 
The 'PAH World' 
Astrobiology magazine Aromatic World An interview with Pascale Ehrenfreund on PAH origin of life.
Life's ingredients found in early universe New Scientist Magazine 14:49 29 July 2005

Elämän synty
Hudson

Hudson voi viitata esimerkiksi seuraaviin asioihin:

Hudson, joki New Yorkissa
Hudson, kaupunki New Yorkissa
Hudsoninlahti, laaja merenlahti Kanadassa
Hudsonin piirikunta New Jerseyssä
Hudson-instituutti, yhdysvaltalainen tutkimusjärjestö
Hudson Motor Car Company, yhdysvaltalainen moottoriajoneuvojen valmistaja
Hudson Soft, japanilainen peliyhtiö
Lockheed Hudson, yhdysvaltalainen pommikone.

Henkilöitä

Hudson sukunimenä 

Bradley Hudson-Odoi (s. 1988), ghanalais-englantilainen jalkapalloilija
Callum Hudson-Odoi (s. 2000), englantilainen jalkapalloilija
Ernie Hudson (s. 1945), yhdysvaltalainen näyttelijä
Henry Hudson (1550–1611), englantilainen tutkimusmatkailija
Hugh Hudson (s. 1936), brittiläinen elokuvaohjaaja
Jennifer Hudson (s. 1981), yhdysvaltalainen laulaja ja näyttelijä
Kate Hudson (s. 1979), yhdysvaltalainen näyttelijä
Katheryn Elizabeth Hudson, taiteilijanimeltään Katy Perry (s. 1984), yhdysvaltalainen laulaja-lauluntekijä, näyttelijä ja malli
Louis Hudson (1898–1975), kanadalainen jääkiekkoilija
Marc Hudson, brittiläinen laulaja
Matthew Hudson-Smith (s. 1994), brittiläinen pikajuoksija
Nikki Hudson (s. 1976), australialainen maahockeypelaaja
Rock Hudson (1925–1985), yhdysvaltalainen elokuvanäyttelijä
Saul Hudson, Slash (s. 1965), brittiläis-yhdysvaltalainen kitaristi ja lauluntekijä
Sid Hudson (1915–2008), yhdysvaltalainen baseballpelaaja
Sun Hudson (2004–2005), yhdysvaltalainen vastoin vanhempiensa tahtoa hengityskoneesta irrotettu vauva
Thomas Hudson (1701–1779), englantilainen taidemaalari
Walter Hudson (1944–1991), yhdysvaltalainen ennätyksellisen painava ihminen
William Henry Hudson (1841–1922), brittiläinen kirjailija.

Hudson etunimenä 

Hudson Fasching (s. 1995), yhdysvaltalainen jääkiekkoilija
Hudson Leick (s. 1969), yhdysvaltalainen näyttelijä
Hudson Maxim (1853–1927), yhdysvaltalainen keksijä ja kemisti
Hudson Taylor (1832–1905), brittiläinen lähetyssaarnaaja.

Kuvitteellisia henkilöitä 

Rouva Hudson, vuokraemäntä Arthur Conan Doylen Sherlock Holmes -kirjoissa
Finn Hudson, televisiohahmo sarjassa Glee
Hudson Hawk, elokuvan Hudson Hawk – varkaista parhain päähenkilö.

Katso myös 
Hudson Bay (täsmennyssivu)



Luettelot henkilöistä sukunimen mukaan
David Henrie

David Clayton Henrie (s. 11. heinäkuuta 1989 Kalifornia) on yhdysvaltalainen näyttelijä. Hänet tunnetaan roolistaan Larryna varhaisnuorten tv-sarjassa That's So Raven ja Justin Russona sarjassa Waverly Placen velhot.

Nuoruus 

Henrie syntyi Mission Vejossa, Kaliforniassa, Linda (o.s. Finocchiaro) ja Jim Henrielle, ja varttui Phoenixissa, Arizonassa. Hän on näyttelijä Lorenzo Henrien veli. Henrie kävi Cheyenne Traditional Schoolia ja hänet kasvatettiin roomalaiskatolilaiseksi. Oman internetsivustonsa mukaan Henrie tulee "isosta ja äänekkäästä italialaisperheestä". Henrien äiti on italialaistaustainen ja isä ranskalaistaustainen.

Ura 

Kuuden vuoden ikäisenä Henrie liittyi SAG-toimistoon Phoenixissa ja alkoi käydä koe-esiintymisissä. Yhdeksänvuotiaana, paikallismainoskuvauksen aikaan, ohjaaja suositteli Henrielle muuttoa L.A:han. Sinä kesänä, Henrien ollessa kymmenen, hän ja hänen perheensä muuttivat Hollywoodiin. Henrie varasi kaksi ensimmäistä kansallista mainoskoe-esiintymistään, esiintyen pääroolissa Burger Kingin ja Quaker Oatsin mainospätkissä. Ensimmäisen vastanäyttelijän roolinsa hän sai tv-sarjasta Vain yksi elämä ja jatkoi vierailemalla Ilman johtolankaa-sarjan ensijaksossa.

13-vuotiaana Henrie teki ensimmäisen läpimurtonsa saatuaan Petey Pittin roolin FOXin tv-sarjassa The Pitts. Henrie näytteli seuraavaksi elokuvassa Monster Maker yhdessä Linda Blairin ja George Kennedyn kanssa, ja häntä pyydettiin toiseenkin elokuvaan, Dead Hollywood Mom's Societyyn.

18-vuotiaana Henrie sai roolin Justin Russona Disney Channellin Waverly Placen velhot -elokuvasta. Sen ensi-ilta oli 12. lokakuuta 2007. Johtuen suhteestaan Disney Channelliin Henrie kilpaili Disney Channel Games -ohjelmassa vuonna 2008. Hän oli vihreän joukkueen, Pyörremyskyjen, kapteeni. Henriellä on rooli Disney Channellin elokuvassa Sisäinen sankari. Ennen esiintymistään Waverly Placen velhoissa, hänellä oli toistuva rooli That's So Ravenissa Coryn ystävänä Larryna. Henriellä on myös toistuva rooli sarjassa Ensisilmäyksellä, jossa hän näyttelee päähenkilön tulevaisuuden poikaa.

Lähteet

Aiheesta muualla 
 David Henrien virallinen internetsivusto 

Yhdysvaltalaiset televisionäyttelijät
Vuonna 1989 syntyneet
Elävät henkilöt
Yhdysvaltalaiset lapsinäyttelijät
Merikaarto

Merikaarto () on Pohjanmaalla, Vaasan Vähässäkyrössä sijaitseva kylä sekä taajama. Asutus keskittyy jokivarsiteiden reunustaman Kyrönjoen varrelle. Kylässä asuu 1 382 asukasta (2015). Merikaarron taajaman väkiluku oli 1 230 vuonna 2019. Suurin osa kyläläisistä käy töissä Vaasassa, jonka läheisyys osaltaan pitää kylän elinvoimaisena ja kehittyvänä.

Merikaarrossa sijaitsee kaksi siltaa, vuonna 1929 rakennettu riippusilta ja vuonna 1977 rakennettu Kolkin silta. Merikaarron myllykosket, jokivarsiasutus ja Kolkin kartano kuuluvat Suomen valtakunnallisesti merkittäviin rakennettuihin kulttuuriympäristöihin. Merikaarrossa on myös koulu ja kirjasto sekä kolme leikkikenttää, Etelärinteellä ja Kolkissa.

Kuvia Merikaarrosta

Lähteet

Viitteet

Aiheesta muualla 
 Merikaarron kylän kotisivut

Vähäkyrön kylät
Vaasan taajamat
Valtakunnallisesti merkittävät rakennetut kulttuuriympäristöt Suomessa
Deep Roy

Gurdeep "Deep" Roy (s. 1. joulukuuta 1957 Nairobi, Kenia) on kenialainen lyhytkasvuinen näyttelijä ja sijaisnäyttelijä. Hänet tunnetaan parhaiten vuoden 2005 Jali ja suklaatehdas -elokuvan Umppa-Lumppien näyttelemisestä. Roy on esiintynyt myös esimerkiksi elokuvissa Apinoiden planeetta ja Jedin paluu.

Lähteet

Aiheesta muualla

Kenialaiset näyttelijät
Sijaisnäyttelijät
Lyhytkasvuiset henkilöt
Vuonna 1957 syntyneet
Elävät henkilöt
Croc: Legend of the Gobbos

Croc: Legend of the Gobbos on Argonaut Softwaren kehittämä ja Fox Interactiven julkaisema tasohyppelypeli, joka on julkaistu vuonna  PlayStationille, Sega Saturnille, Game Boy Colorille ja Windowsille. Pelin päähahmo on Croc-niminen krokotiili jonka tehtävänä on pelastaa Gobbo-nimisiä otuksia. Pelistä on julkaistu jatko-osa Croc 2 vuonna 1999.

Pelaaminen 
Croc on tavanomainen tasohyppelypeli, jossa kerätään erilaisia esineitä, kuten kristalleja, gobboja ja avaimia. Pelissä ratkotaan myös yksinkertaisia pulmatehtäviä.

Pelissä on neljä saarta, joissa on yhteensä kuusi kenttää. Lisäksi mukana on kaksi pomokenttää ja kaksi salaista kenttää. Jokaisessa kentässä (paitsi pomokentissä, salakentissä ja Kristallisaaren kentissä) on kuusi gobboa. Pelaajan täytyy löytää yhteensä 144 gobboa.

Jokaisessa kentässä on kristalleja, joita keräämällä Croc saa elämiä. Jos vihollinen satuttaa Crocia, Croc pudottaa kaikki saamansa kristallit maahan, josta pelaaja voi yrittää kerätä ne takaisin. Jos Crocilla ei ole vihollisen satuttaessa yhtään kristallia, pelaaja joutuu aloittamaan kentän alusta. Kristallien määrästä riippumatta pelaaja joutuu myös aloittamaan alusta jos Croc putoaa kuiluun.

Kentistä voi löytää sydämiä, jotka antavat Crocille lisäelämiä. Nämä ovat kuitenkin vaikeasti hankittavissa kohdissa. Aina kun Croc kuolee, hän menettää yhden lisäelämän. Jos Croc menettää kaikki lisäelämät, Croc joutuu aloittamaan kentän aivan alusta.

Kentissä on Bonus-huone, johon päästäkseen pelaajan on löydettävä kentästä viisi eriväristä kristallia. Bonus-kentästä voi löytää yhden tai useamman gobbon. Kun kaikki pelin gobbot on löydetty, pelaaja pääsee salakenttään, josta hänen on löydettävä palapelin pala. Paloja täytyy löytää kahdeksan. Kun pelaaja on löytänyt kaikki palat, hän pääsee salaiselle Kristallisaarelle.

Tarina 

Peli alkaa kun Gobbosaaren rannalle ajautuu kori, jossa Croc-vauva nukkuu. (Gobbot ovat pieniä, karvaisia, hyväntahtoisia otuksia, joilla on pitkä ja tuuhea häntä). Gobbojen kuningas nimeltä Rufus löytää korin ja hän ja Gobbot alkavat kasvattaa häntä. Eräänä päivänä ilkeä taikuri nimeltä Paroni Dante (engl. Baron Dante) ja hänen kätyrinsä Dantinit hyökkäävät saarelle aikomuksenaan siepata Gobbot. Ainoastaan Croc pääsee pakenemaan ja Gobbot sekä kuningas Rufus joutuvat vangeiksi. Crocin tehtävä on pelastaa Gobbo-ystävänsä ja löytää salainen Kristallisaari.

Lähteet

Aiheesta muualla 
 

PlayStation-pelit
Sega Saturn -pelit
Tasohyppelyt
Vuoden 1997 videopelit
Windows-pelit
Timo Sakari Puustinen

Timo Sakari Puustinen (s. 25. lokakuuta 1979) on suomalainen elokuvaohjaaja, elokuvatuottaja ja elokuvakäsikirjoittaja. Hänen ensimmäinen elokuvansa oli Aika tappaa. Puustinen on lisäksi ohjannut useita mainoksia ja musiikkivideoita. Viimeisin hänen ohjaamansa elokuva on vuonna 2010 DVD:nä julkaistu Sanansaattaja.

Puustisen ensimmäinen tuotantoyhtiö oli vuonna 2004 perustettu elokuvatuotantoyhtiö Coppersky Oy / CopperSky Productions. Puustinen omistaa Frozen Flame Pictures Oy (perustettu 22.11.2014) elokuvatuotantoyhtiön yhdessä elokuvatuottaja Miika J. Norvannon kanssa. Yhdessä Puustinen ja Norvanto ovat tuottaneet menestyselokuvat Rendel ja Rendel 2.  

Puustinen on voittanut useita palkintoja mainos- ja musiikkivideo ohjauksistaan, muun muassa hänen ohjaamansa Waltarin ”In The Cradle” -musiikkivideo sai vuoden 2009 Muuvi-kilpailussa Pronssisen muuvin ja Yleisö-muuvin.

Timo Puustinen toimii myös Jyväskylässä toimivan Jyskän Varastomyymälä Oy:n yrittäjänä. Hänet tunnetaan myös hyväntekijänä. Hänen hankkeensa Ukrainan orpojen puolesta, on herättänyt huomioita ja kunnioitusta laajasti Suomen rajojen ulkopuolellakin. Puustinen oli yrityksineen myös mukana lahjoittamassa Covid-19 pandemiaa vastaan suojavisiireitä suomalaisille hoivakodeille.

Lähteet

Aiheesta muualla 
 
 

Suomalaiset elokuvaohjaajat
Suomalaiset musiikkivideo-ohjaajat
Vuonna 1979 syntyneet
Elävät henkilöt
Doris (nimi)

Doris on kansainvälinen naisen etunimi. Suomessa nimi Doris on vuoden 2019 loppuun mennessä annettu 2 266:lle ja Dooris alle 35 henkilölle. Suomen ruotsinkielisen almanakan mukaan Doris viettää nimipäiväänsä 15. tammikuuta. Nimelle on eri selityksiä. Se voi olla joko kreikan "doorilainen nainen" tai Dorotea-nimen lyhentymä. Kreikan mytologiassa Doris on merenneidon nimi.

Tunnettuja Doriksia
Doris Betts, yhdysvaltalainen kirjailija
Doris Björkskog, suomenruotsalainen kirjailija
Doris Day, yhdysvaltalainen näyttelijä ja laulaja
Doris Dragović, kroatialainen poplaulaja
Doris Duke, yhdysvaltalainen perijätär ja hyväntekeväisyyden harjoittaja
Doris Dörrie, saksalainen elokuvaohjaaja ja -käsikirjoittaja
Doris Grau, yhdysvaltalainen näyttelijä ja ääninäyttelijä
Doris Hart, yhdysvaltalainen tennispelaaja
Doris Hedberg, ruotsalainen telinevoimistelija
Doris Humphrey, yhdysvaltalainen tanssija ja koreografi
Doris Kareva, virolainen runoilija
Doris Kohardt, saksalainen uimari
Doris Laine, suomalainen balettitanssija ja Suomen kansallisbaletin ent. johtaja
Doris Lessing, brittiläinen kirjailija, Nobelin kirjallisuuspalkinnon saaja
Doris Leuthard, sveitsiläinen poliitikko
Doris Maletzki, saksalainen pikajuoksija
Doris Matsui, yhdysvaltalainen poliitikko
Doris McCarthy, kanadalainen taidemaalari
Doris Miller, yhdysvaltalainen laivaston sotilas
Doris Müller, saksalainen kiekonheittäjä
Doris Neuner, itävaltalainen ohjaskelkkailija
Doris Pettersson, suomalainen arkkitehti
Doris Roberts, yhdysvaltalainen näyttelijä
Doris Singleton, yhdysvaltalainen näyttelijä
Doris Stokes, brittiläinen meedio
Doris Eaton Travis, yhdysvaltalainen näyttelijä
Doris Younane, australialainen näyttelijä

Kuvitteellisia Doriksia
 Ruokalan emäntä Doris, Simpsonien hahmo
Doris, merenneito kreikkalaisessa mytologiassa
Doris, J. Karjalaisen laulussa

Doris muissa yhteyksissä
48 Doris, asteroidi
Doris, Jyväshyvän keksimerkki
Doris, Kalevala Korun tuotesarja
Ravintolan nimi ainakin Tampereella ja Rovaniemellä
Doorisliner, Yölinnun keikkabussi

Lähteet
 Joka kodin suuri nimikirja (osa: Vilkuna, Kustaa: Etunimet)

Viitteet

Aiheesta muualla 

Etunimet
Matti Sundberg

Jorma Matti Sundberg (s. 8. heinäkuuta 1942 Pietarsaari) on yritysjohtaja ja suomalaisen talouselämän pitkäaikainen vaikuttaja. 

Sundberg valmistui vuonna 1969 kauppatieteiden maisteriksi Åbo Akademista. Vuonna 1978 hänet nimettiin Metsä-Botnian toimitusjohtajaksi, josta hän siirtyi Ruotsiin ja Ovako Steelin toimitusjohtajaksi vuonna 1985. Naapurimaassa Sundberg törmäsi suomalaisen ja ruotsalaisen yrityskulttuurin eroihin, jotka hankaloittivat yrityksen toimintaa. 

Sundberg siirtyi Valmetin toimitusjohtajaksi vuonna 1991. Yhtenä tavoitteena oli kasvattaa Valmetin toimintaa maailmanlaajuiseksi, ja siksi yhtiö suuntasi Aasian ja Etelä-Amerikan markkinoille. Valmetin yhdistettyä Rauma Oy:n kanssa, Sundbergista tuli uuden Metso Oyj:n pääjohtaja vuonna 1999.

Sundbergille myönnettiin vuorineuvoksen arvonimi 1995. Vaasan yliopisto nimitti Sundbergin kauppatieteiden kunniatohtoriksi vuonna 1998.Hän on toiminut useissa luottamustehtävissä talouselämän ulkopuolella, muun muassa Suomen Hiihtoliiton puheenjohtajana.

Ura 
 Outokumpu Oy:n tutkimusekonomi 1969–1970
 Kokkolan tehtaiden konttoripäällikkö 1970–1974
 Outokumpu Oy:n projektitehtävissä 1974–1975, talous- ja hallintojohtaja 1975–1976
 Tervakoski Oy:n hallintojohtaja 1976–1978
 Oy Metsä-Botnia Ab:n toimitusjohtaja 1978–1986
 Ovako Steel Ab:n (Ruotsi) toimitusjohtaja 1986–1991
 Valmet Oy:n toimitusjohtaja, hallituksen vpj. 1991–1992, pääjohtaja 1992–1999, hallituksen puheenjohtaja 1992–1997, hallituksen jäsen 1997–1999
 Metso Oyj:n pääjohtaja 1999, neuvonantaja, hallituksen jäsen 1999–2000
 Scania Ab:n Pohjois-Euroopan aluejohtaja
 Suomen Hiihtoliiton puheenjohtaja 2009–2013.

Lähteet 

Vuorineuvokset
Suomalaiset elinkeinoelämän vaikuttajat
Suomalaiset hiihtourheiluvaikuttajat
Suomalaiset yritysjohtajat
Vuonna 1942 syntyneet
Elävät henkilöt
GAGAN

GPS Aided Geo Augmented Navigation (GAGAN) on Intian kehittämä GPS-satelliittipaikannusta Intia alueella tarkentava SBAS-järjestelmä. 
 
Vuosina 2007-2008 Intia kokeili tätä järjestelmää Inmarsatin satelliiteilla.

Vuonna 2009 Intian piti ottaa oma GSAT-4-tietoliikennesatelliittinsa tähän käyttöön, mutta se laukaisu viivästyi huhtikuuhun 2010 ja lopulta laukaisu epäonnistui.  Silti Intia otti GAGANin käyttöönsä 10. elokuuta 2010.  Toukokuussa 2011 laukaistu GSAT-8 antoi palvelulle kansallisen avaruusinfrastruktuurin, enää Intian ei tarvitse vuokrata transpondereita länsimaisilta satelliiteilta.

Katso myös
 IRNSS‎

Lähteet

Paikannus
Intian avaruustoiminta
Axtornan taistelu

Axtornan taistelu käytiin Ruotsissa 20. lokakuuta 1565. Tanskalaisten sotapäällikkö Daniel Rantzau joutui luovuttamaan Varbergin linnoituksen ruotsalaisille 15. syyskuuta 1565 näiden vallattua Ny Varbergin, joka oli tuolloin Skånen toiseksi suurin kaupunki Malmön jälkeen. Rantzau sai tiedon, että voimakas ruotsalainen armeija Jacob Henriksson Hästeskon johtamana lähestyi idästä pakottaakseen hänen joukkonsa siirtymään Falkenbergiin. Rantzau päätti ryhtyä taisteluun heti ruotsalaisten lopetettua marssinsa, jolloin he eivät olleet vielä ehtineet järjestäytyä.

Tanskalaiset voittivat Rantzaun loistavan taktiikan ansiosta. Rantzau sai suuren sotapäällikön maineen tämän taistelun jälkeen. Mutta huolimatta voitosta ja siitä, että tanskalaiset saivat kaapattua ruotsalaisten tykistön, tanskalaiset kärsivät suuret miestappioit, kun taas suuri osa ruotsalaisista ei edes ottanut osaa taisteluun.

Aiheesta muualla
Axtorna-projekti 

Ruotsin taistelut
Pohjoismaiden seitsenvuotinen sota
1560-luku
Falkenbergin kunta
EEP-ohjelma

EEP-ohjelma (EAZA Ex-situ Programme) on Euroopan eläintarha- ja akvaariojärjestön eli EAZA:n luoma ohjelma eläinlajien suojeluun niiden luonnollisten elinalueiden ulkopuolella eli eläintarhoissa. Työllä mahdollistetaan myös luontoonpalautushankkeita. Ensimmäiset EEP-suojeluohjelmat on aloitettu vuonna 1985, ja nykyisin ohjelmaan kuuluu yli 400 eläinlajia. 

Alun perin lyhenne EEP tuli sanoista European Endangered species Programme, eurooppalainen uhanalaisten eläinten suojeluohjelma. Sen lisäksi joistain lajeista pidettiin yllä kantakirjaa (ESB eli European Studbook). Nämä termit yhdistettiin kuitenkin vuonna 2019 saman EAZA Ex-situ Programme -nimen alle.

Suomessa Korkeasaaren eläintarha on mukana yli 25 eläinlajin EEP-ohjelmissa, Ähtärin eläinpuisto seitsemän ja Ranuan eläinpuisto viiden. Ohjelmaan kuuluvia, Suomen luonnossa eläviä lajeja ovat ahma, saukko, vesikko, karhu, ilves ja metsäpeura.

Lajikoordinaattori 
Jokaisella EEP-lajilla on oma lajikoordinaattori, joka kerää tietoa lajista ja ylläpitää kantakirjaa. Koordinaattori valmistelee myös yhdessä lajikomitean kanssa lajille lisääntymissuositukset, ja suosittelee mihin eläintarhoihin syntyneitä yksilöitä tulisi lähettää.

Suomalaiset lajikoordinaattorit 
Leif Blomqvist alkoi pitämään lumileopardien kantakirjaa vuonna 1976 toimiessaan Korkeasaaren eläintarhan intendenttinä, ja alkoi toimia lajin koordinaattorina kun sille perustettiin EEP-ohjelma vuonna 1987. Blomqvist toimi lumileopardien lajikoordinaattorina aina 2000-luvulle asti, sittemmin myös työskennellessään ruotsalaisessa eläintarhassa Nordens Arkissa.  Blomqvist perusti myös metsäpeurojen kantakirjan vuonna 1997. 

Nykyisin Korkeasaaren eläintarhan eläintenhoidon johtaja Nina Trontti toimii markhorien lajikoordinaattorina ja kuraattori Hanna-Maija Lahtinen metsäpeurojen lajikoordinaattorina. Lisäksi Korkeasaari toimii monessa lajikomiteassa.

Lähteet 

Eläintarhat
Luonnonsuojelu
Keskuslaboratorio

Oy Keskuslaboratorio - Centrallaboratorium Ab on suomalaisten metsäteollisuusyhtiöiden omistama tutkimusyhtiö, joka yleisesti tunnetaan nimellä KCL. Vuonna 2009 KCL myi tutkimus- ja laboratoriotoimintansa VTT:lle. KCL yhtiönä säilyy, se omistaa Otaniemen kiinteistön ja koetehtaan sekä on Kouvolassa toimivan KCL Kymen Laboratorio Oy:n pääomistaja. 

Yhtiö on perustettu vuonna 1916. Henkilökuntaa on noin 90 (loppuvuosi 2009), omistajina ovat Metsäliitto Group, Myllykoski Oyj, Stora Enso Oyj ja UPM-Kymmene Oyj. 

Koetehdas sijaitsee Espoon Otaniemessä, ja se on valmistunut 1962 arkkitehti Heimo Kautosen suunnitelmien mukaan.

Johtajat
 fil. toht. J. Palmén, 1916–1919
 fil. maist. G. K. Bergman 1919–1941
 fil. toht. Bertil Nybergh 1941–1954
 prof. Waldemar Jensen 1955–1980

Lähteet

Kirjallisuutta

Aiheesta muualla
Keskuslaboratorion www-sivu
KCL Kymen Laboratorioiden www-sivu

Suomalaiset yritykset
Suomen metalliteollisuus
Suomen tutkimuslaitokset
Eikosapentaeenihappo

Eikosapentaeenihappo eli EPA on omega-3-rasvahappoihin kuuluva monityydyttymätön rasvahappo, jota saadaan lähinnä kalasta. EPAa valmistetaan viljellyistä mikrolevistä tai kalan luurankolihasta uutetuista öljyistä erotukseksi kalanmaksaöljyistä. Sitä on eniten rasvaisissa kalalajeissa kuten makrillissa, ankeriaassa, nahkiaisessa, sillissä ja lohessa.

EPA-rasvahappoa esiintyy hyvin pieninä pitoisuuksina solukalvoissa. EPAn vaikutusta verenkiertoon, hormoneihin ja aivojen toimintaan on tutkittu paljon. Japan EPA Lipid Intervention Studyn (JELIS) tulosten mukaan korkea veren plasman EPA-pitoisuus laski vakavien sydänkohtaustapahtumien riskiä.

E-EPA (etyyli-EPA) on EPAn etyyliesteröity muoto. E-EPAa voidaan valmistaa tislaamalla öljy ensin molekyylitislauslaitteella ja sen lisäksi vielä tyhjiössä, jolloin sen koostumusta voidaan muuttaa ja EPAn osuutta lisätä aina 98,5 prosenttiin asti. Etyyli-EPA ei ole mono-, di- eikä triglyseridimuodossa, kuten perinteiset kalaöljyt, joissa rasvahapot ovat sitoutuneet glyseroliin.

Lähteet

Aiheesta muualla 
PubChem: Eicosapentaenoic Acid 
Terveysportti: Eikosapentaeenihappo
Eikosapentaeenihapon käyttöturvallisuustiedote, Sigma Aldrich, viitattu 28.1.2015.

Rasvahapot
Kadonnutta aikaa etsimässä (albumi)

Kadonnutta aikaa etsimässä on Kari Peitsamon kahdeskymmenes albumi. Vaikka levy nauhoitettiin pian Kari Peitsamo Revival -yhtyeen hajottua vuonna 1984, levy-yhtiö Johanna Kustannus piti sitä tuolloin liian synkkänä ja levy julkaistiin lopulta vasta viisi vuotta myöhemmin, vuonna 1989. Kari Peitsamo -cover-yhtye Aku Ankkuli on levyttänyt oman versionsa viidestä levyn kappaleesta, joista kaksi yhdessä Peitsamon kanssa.

Kappaleet 
Kaikki kappaleet säveltänyt, sanoittanut ja sovittanut Kari Peitsamo.

A-puoli
 Gogolin täi
 Balladi Keith Richardsista
 Elämää laineilla
 Puoli kuppia kauneutta
 Nuo kolme
 Tekokuu
 Tuhma koi
 Arja-tädin ihmeellinen matka

B-puoli
 Nummen Immu
 Mursu
 Kuumailmapallo
 Bastiljiin, otaksun

Muusikot albumilla 
 Kari Peitsamo – kitara, laulu

Kari Peitsamon albumit
Vuoden 1989 albumit
Uikujoki

Uikujoki () on joki Karjalan tasavallan itä- ja keskiosassa Venäjällä. Se saa alkunsa Puudožin piirin alueella ja virtaa Uikujärven kautta Vienanmereen. Uikujärveen laskevaa osuutta sanotaan Ylä-Uikujoeksi (135 km)ja siitä eteenpäin virtaavaa osuutta Ala-Uikujoeksi (, 188 km).

Uikujoen kokonaispituus on 314 kilometriä ja sadealueen pinta-ala 27 156 neliökilometriä. Joki muodostaa osan Vienanmeren–Itämeren kanavasta. Alajuoksulla on vesivoimalaitoksia ja kuuluisa Uikujoen kalliopiirrosalue.

Lähteet

Viitteet

Lähteet, joihin ei ole viitattu
 

Karjalan tasavallan joet
Dokosaheksaeenihappo

Dokosaheksaeenihappo eli DHA eli 4,7,10,13,16,19-dokosaheksaeenihappo on omega-3-rasvahappoihin kuuluva monityydyttymätön rasvahappo, jota saadaan lähinnä kalasta. Sitä on eniten rasvaisissa kalalajeissa kuten makrillissa, lohessa, ankeriaassa, nahkiaisessa ja kilohailissa. Dokosaheksaeenihapon kemiallinen kaava on C22H32O2 ja CAS-numero 6217-54-5.

DHA-rasvahappoa esiintyy harmaassa aivoaineessa, hermosoluja suojaavassa myeliinissä ja solukalvoissa. Sen vaikutusta sähköisten impulssien liikkumiseen hermosoluissa on tutkittu paljon. Yhdysvaltalaiset tutkijat suosittelevat usein juuri DHA:n antamista ravintolisänä, kun taas Euroopassa on enemmän sellaisia, jotka suosivat EPAa. Kummankaan erityisistä vaikutuksista kaikkiin niiden säätelemiksi väitettyihin prosesseihin ei ole kiistatonta näyttöä.

Lähteet

Aiheesta muualla 
Human Metabolome Database: Docosahexaenoic acid 
ChemBlink: cis-4,7,10,13,16,19-Docosahexaenoic acid 

Rasvahapot
Misogynia


Misogynia (, misos ’viha’ + γυνή, gynē ’nainen’) on naisiin ja tyttöihin kohdistuva asenne, jota yleisesti kuvaa aliarvostus tai suoranainen viha eli naisviha. Sanaa on käytetty englannissa 1650-luvulta ja ranskassa 1820 alkaen.

Misogynia voi liittyä kulttuuriin, jossa mies kasvatetaan pitämään itseään ylempiarvoisempana ja naiset kasvatetaan miesten palvelijoiksi. Misogyniseen kulttuuriin voi myös liittyä perinteisesti naisellisten piirteiden ja käytöstapojen hylkiminen ja syrjiminen ja miehekkyyden ylenpalttinen korostaminen.

Misogynia näyttäytyy yhteiskunnassa esimerkiksi seksisminä, naisten vähättelynä, sosiaalisena syrjintänä, väkivaltana naisia kohtaan ja naispuolisten kehojen esineellistämisenä.

Misogyniaa ja sen esimerkkejä voi löytää uskonnollisista teksteistä, kirjallisuuden klassikoista ja nykyaikaisesta mediasta.

Misogyniaa länsimaisessa kirjallisuudessa 
 Immanuel Kantin mukaan naisilta puuttuu kyky korkeimpaan abstraktiin ajatteluun. Oppineisuutta yrittävällä naisella ”voisi yhtä hyvin olla parta, sillä ehkäpä se ilmaisisi selvimmin sen syvällisen katsannon, johon hän pyrkii”. (1763)
 G. W. F. Hegel: ”Naiset poikkeavat miehistä kuten kasvit poikkeavat eläimistä” (teoksessa Oikeusfilosofia, 1821).
 Friedrich Nietzsche: "Menossa naisiin, älä unohda piiskaa!" (teoksesta Näin puhui Zarathustra, 1883–1885)

Misogynia uskonnoissa 
Kreikkalaisessa mytologiassa miehet elivät rauhassa, kunnes jumalien kuningas Zeus suuttui Prometheukselle ja kirosi miehet tekemällä ensimmäisen naisen Pandoran. Pandora tuli tunnetuksi mytologiassa siitä, että avasi lippaan ja vapautti maailmaan kaikki pahat asiat, kuten kuoleman, sairauden ja vanhuuden. Käytännössä kreikan mytologia siis syytti Pandoraa (ja naisia) ja tämän lipasta maailman kaikista pahoista asioista.

Kristinusko taas kertoo, että maailman kaksi ensimmäistä ihmistä Aatami ja Eeva elivät paratiisissa ja heidät karkotettiin pois paratiisissa, kun Eeva maistoi kiellettyä hedelmää, joka antoi hänelle kyvyn erottaa oikean väärästä. Eeva myös houkutteli Aatamin maistamaan omenaa ja Evan teko kirosi naiset ikuisesti synnytyskivuilla.

Nämä uskonnolliset tarinat voidaan tulkita esimerkkeinä misogyniasta, koska ne kertovat, että miehet elivät jumaliensa tahdon mukaan, kunnes juuri naissukupuoliset hahmot olivat ”tottelemattomia” ja tuhosivat rauhan teoillaan. Uskonnollisia tekstejä ja niiden misogynisia viestejä on opetettu faktoina sukupolville ja käytetty tekosyinä naisten systemaattiseen sortamiseen ja oikeuksien rajoitukseen,

Psykologinen vaikutus 
Sisäistetty misogynia tarkoittaa naisten omaksumaa naisvihaa. Kun naiset kasvavat yhteiskunnassa, joka normalisoi ideaa naispuolisten ihmisten ja naisellisuuden vähempiarvoisuudesta, myös naiset alkavat nähdä itsensä ja naisellisuutensa rajoittavana ja huonona. Sisäistetty misogynia voi esiintyä naisissa yrityksenä etäännyttä itseään toisista naisista ja naisellisuudesta.

Katso myös 
 Misandria
 Seksismi
 Feminismi
 Miesasialiike

Lähteet

Aiheesta muualla 

 
 

Käyttäytyminen
Asenne
Sukupuoli
Sosiologia
Seulonnan keskeiset artikkelit
Seksismi
Jermu Pisto

Jermu Pisto (s. 20. huhtikuuta 1975 Kuopio) on suomalainen entinen jääkiekkopuolustaja. Hän pelasi yhteensä 414 ottelua jääkiekon SM-liigassa tehopistein 14+36.

Ura
Pisto pelasi ensimmäiset SM-liigapelinsä kaudella 1993–1994 kasvattajaseurassaan KalPassa. Tulokaskaudellaan 1993–1994 hän pelasi myös lainalla 1. divisioonaa Forssan Palloseurassa ja Kalajoen Junkkareissa. Pisto pelasi KalPassa kauden 1998–1999 loppuun, jolloin KalPa putosi SM-liigasta. Hän oli kaudella 1997–1998 KalPan kapteeni. Kaudet 1999–2002 Pisto pelasi Espoo Bluesissa ja kaudet 2002–2004 Lahden Pelicansissa.  

Pisto palasi KalPaan kaudeksi 2004–2005. KalPa voitti Mestiksen mestaruuden kauden päätteeksi ja nousi takaisin SM-liigaan. Pisto päätti 13 kauden pituisen SM-liigauransa keväällä 2007.

Lähteet
 

Pisto, Jermu
Pisto, Jermu
Pisto, Jermu
Monika Michalik

Monika Ewa Michalik (o.s. Rogień, s. 2. toukokuuta 1980 Międzyrzecz) on puolalainen naispainija ja Euroopan mestari.

Michalik on voittanut urallaan kaksi MM-pronssia ja yhdeksän EM-mitalia. EM-mitaleista neljä on kultaisia: mestaruudet ovat tulleet Riiasta 2003, Varnasta 2005, Vilnasta 2009 ja Novi Sadista 2017. Pekingin kesäolympialaisissa 2008 Michalik sijoittui 63 kilogramman painoluokassa kahdeksanneksi ja Lontoossa 2012 viidenneksi. Rio de Janeirossa 2016 hän saavutti olympiapronssia.

Lähteet 
 Monika Michalik Biography and Olympic Results  Sports Reference LLC. 
 Profiili pekin.onet.pl 
 Profiili foldeak.com:in painitietokannassa

Aiheesta muualla 

Puolalaiset naispainijat
Puolalaiset olympiamitalistit
Vuonna 1980 syntyneet
Elävät henkilöt
Taylor Horn

Taylor Ashley Horn (s. 12. lokakuuta 1992 Kalifornia, Yhdysvallat) on yhdysvaltalainen  laulaja-lauluntekijä. Hän on julkaissut kaksi albumia, taylor-made (2002) ja Changes (2006).

Yhdysvaltalaiset laulajat
Vuonna 1992 syntyneet
Elävät henkilöt
VMRO-DPMNE

Vnatrešna makedonska revolucionerna organizacija – Demokratska partija za makedonsko nacionalno edinstvo (, ) eli VMRO-DPMNE on Pohjois-Makedoniassa toimiva keskustaoikeistolainen, kristillisdemokraattinen puolue.

Historia 

Puolueen nimi tulee 1800-luvun Osmanien valtakunnassa toimineelta Sisäiseltä makedonialaiselta vallankumoukselliselta järjestöltä eli VMRO:lta, jonka perintöä puolue katsoo vaalivansa.

VMRO-DPMNE perustettiin 17. kesäkuuta 1990 Skopjessa. Ensimmäisissä monipuoluevaaleissa 1990 se nousi suurimmaksi puolueeksi. Puolue ei kuitenkaan noussut tuolloin hallitukseen, koska sen olisi pitänyt liittoutua etnisten albaanien puolueen kanssa, mitä se ei halunnut tehdä nationalistisen taustansa vuoksi. VMRO-DPMNE nousi hallitukseen vasta vuoden 1998 vaalien jälkeen, jolloin Ljubčo Georgievski valittiin pääministeriksi. VMRO-DPMNE:n ehdokas Boris Trajkovski valittiin myös presidentiksi 1999.

VMRO-DPMNE kärsi vaalitappion vuoden 2002 vaaleissa, mutta nousi jälleen hallitukseen vuoden 2006 vaalien jälkeen, pääministerinä Nikola Gruevski.

Kesän 2011 vaaleissa puolue menetti asemiaan, mutta pysyi suurimpana. Se sai 56 paikkaa 120-paikkaisesta parlamentista.

Lähteet

Aiheesta muualla
 http://www.vmro-dpmne.org.mk/

Konservatiiviset puolueet
Oikeistopopulistiset puolueet
Pohjoismakedonialaiset puolueet
All Areas – Worldwide

All Areas – Worldwide on saksalaisen Accept-metalliyhtyeen neljästoista albumi ja kolmas livealbumi, joka on julkaistu vuonna 1997. Yhdysvaltojen ja Japanin painokset julkaistiin nimellä The Final Chapter.

Kappaleet
CD 1

CD 2

Kokoonpano
 Peter Baltes – basso
 Udo Dirkschneider – laulu
 Wolf Hoffmann – kitarat
 Stefan Kaufmann – rummut
 Stefan Schwarzmann – rummut CD2:n kuudella viimeisellä kappaleella

Aiheesta muualla
 
 http://www.metal-archives.com/release.php?id=13591

Vuoden 1998 konserttitallenteet
Acceptin albumit
Socijaldemokratski Sojuz na Makedonija

Socijaldemokratski Sojuz na Makedonija (, kirjaimellisesti "Sosiaalidemokraattinen liitto Makedoniassa") on keskustavasemmistolainen, sosiaalidemokraattinen puolue Pohjois-Makedoniassa.

SDSM on Makedonian sosialistista tasavaltaa vuosina 1945–1990 hallinneen Makedonian kommunistien liiton (Сојуз на комунистите на Македонија) seuraaja. SDSM oli suurin puolue ja hallitusvastuussa 1992–1998 ja 2002–2006, pääministerinä molemmilla kerroilla Branko Crvenkovski, joka valittiin 2004 presidentiksi, jonka jälkeen häntä seurasivat Hari Kostov ja Vlado Bučkovski. Vuoden 2002 vaalien jälkeen puolue liittoutui liberaalidemokraattien ja albaanien BDI-puolueen kanssa.

Tito Petkovski, joka oli puolueen presidenttiehdokkaana 1999, erosi puolueesta 2005 ja perusti Uuden sosiaalidemokraattisen liiton.

Radmila Šekerinska johti puoluetta 2006–2008, jolloin hän erosi vaalitappion jälkeen. Väliaikaiseksi johtajaksi tuli Zoran Zaev, jonka kausi päättyi Crvenkovskin presidentinkauden loppuessa ja hänen palatessaan puolueen johtoon.

Aiheesta muualla
 http://www.sdsm.org.mk/

Pohjoismakedonialaiset puolueet
Sosiaalidemokraattiset puolueet
Fimea

Lääkealan turvallisuus- ja kehittämiskeskus Fimea (, ) on Suomen sosiaali- ja terveysministeriön alainen keskusvirasto, joka valvoo lääkkeitä, veri- ja kudostuotteita sekä kehittää lääkealaa. Viraston tehtäväkokonaisuuksiin kuuluvat lääkealan lupa- ja valvontatehtävät, tutkimus- ja kehittämistehtävät sekä lääketiedon tuottaminen ja välittäminen lääkehuollon ja lääkehoitojen vaikuttavuuden parantamiseksi. Fimea on osa eurooppalaista lääkevalvonnan viranomaisverkostoa.

Fimean tehtävät
Fimea aloitti toimintansa marraskuussa 2009 samalla, kun sen edeltäjävirasto Lääkelaitos lakkautettiin. Fimean tehtävien ja tavoitteiden perustana ovat kansallinen ja EU-lainsäädäntö, hallitusohjelma, sosiaali- ja terveysministeriön strategia, Lääkepolitiikka 2020 -ohjelma sekä tulos- ja resurssiohjaus. 

Fimea toimii ihmisille tai eläimille tarkoitettujen lääkkeiden, veri- ja kudosvalmisteiden sekä lääkealan toimijoiden lupa- ja valvontaviranomaisena. Fimea on kansallisena viranomaisena osa Euroopan lääkevalvonnan viranomaisverkostoa. Fimean tehtäväksi on lisäksi määritelty lääkealan kansallisen kehittämisen koordinointi, tutkimustehtävät ja lääkehoitojen arviointi. Fimea kokoaa ja arvioi kliinistä lääkehoitoa koskevaa tietoa sekä kehittää lääkehoitokäytäntöjä koulutuksen ja tiedottamisen avulla.

Fimean toiminta rahoitetaan maksullisen toiminnan tuloilla ja valtion määrärahoilla. Valtion budjetista rahoitetaan pääasiassa Fimean lääkehoitojen arviointitehtävät ja niitä tukevat toiminnot. Kehittyvä rahoituslähde ovat Euroopan lääkevalvontaverkostosta tulevat tulot.

Organisaatio
Fimean ylijohtana toimii Eija Pelkonen. Hän aloitti työssään 1. lokakuuta vuonna 2018. Fimean yljohtajan virka on määräaikainen ja kestää viisi vuotta. 

Fimealla on toimitilat Helsingissä ja Kuopiossa.

Lääkelaitoksen alueellistaminen
Fimean edeltäjän eli Lääkelaitoksen alueellistaminen vuonna 2009 herätti huomattavaa vastustusta. Lääkelaitoksen henkilökunta vastusti jyrkästi ministeri Liisa Hyssälän kaavailemaa alueellistamista Kuopioon ja sitä, että henkilöstöä ei kuultu. Henkilökunnan mukaan alueellistaminen hävittäisi vuosien aikana kertyneen osaamisen ja tiedon ja heikentäisi lääketurvallisuutta, lisäisi matkakustannuksia ja vähentäisi tehollista työaikaa. Myös oikeuskansleri moitti lääkelaitoksen alueellistamista: siirtopäätös tehtiin liian nopeasti ja ilman kunnon valmistelua.

Lokakuussa 2011 eduskunnan terveysjaoston puheenjohtaja Sari Sarkomaa esitti Fimean alueellistamisen pysäyttämistä viitaten asiantuntijoiden varoituksiin Fimean toiminnan kriisiytymisestä ja lääketurvallisuuden vaarantumisesta.

Lähteet

Aiheesta muualla
Lääkealan turvallisuus- ja kehittämiskeskus Fimea
Fimea aloitti Kuopiossa Kantti.net (haastattelutallenne)

Farmasia
Sosiaali- ja terveysministeriö
Suomen valtion virastot
Markkinavalvontaviranomaiset
Satakunnan sairaanhoitopiiri

__notoc__
Satakunnan sairaanhoitopiiri on 16 satakuntalaisen kunnan muodostama kuntayhtymä, joka tarjoaa erikoissairaanhoitoa jäsenkuntiensa alueella ja muodostaa yhden Suomen sairaanhoitopiireistä. Kuntayhtymän kotipaikka on Pori.

Sairaanhoitopiirin muodostaa 16 jäsenkuntaa, joiden yhteinen väestöpohja on noin 223 000 asukasta. Sairaanhoitopiirin palveluksessa työskentelee noin 3 700 henkilöä.
Sairaanhoitopiirin ydintoimialueita ovat sairaanhoidon toimialue ja sosiaalipalvelujen toimialue.  Sairaanhoidon toimialueeseen kuuluvat ensihoito ja päivystys, konservatiivinen hoito, operatiivinen hoito, psykiatrinen hoito, lasten- ja naistentaudit sekä synnytykset. Sosiaalipalvelujen toimialueeseen kuuluvat esimerkiksi Antinkartanon kuntoutuskeskus ja asumispalvelut.

Tämän lisäksi sairaanhoitopiirillä on esimerkiksi SataDiag-liikelaitosyksikkö, jonka vastuulla ovat muun muassa sairaanhoitopiirin infektioyksikkö, sairaalafysiologia, patologia, kuvantaminen, laboratorio, lääke- ja välinehuolto. Satadiagin laboratorion näytteenottopisteitä on yli 20 satakuntalaisessa sairaalassa, terveyskeskuksessa ja -asemalla.

Jäsenkunnat 
Kaikki Satakunnan maakunnan 16 kuntaa kuuluvat kuntayhtymään.

Sairaalat

Muita toimipisteitä
 psykiatrian toimipisteitä useilla eri paikkakunnilla
 Satadiagin näytteenottopisteitä on yli 20 satakuntalaisessa sairaalassa, terveyskeskuksessa ja -asemalla

Kehitysvammaisten erityishuolto 
 Antinkartanon kuntoutuskeskus, Ulvila; Ravanintie 359, 28450 Vanha-Ulvila. Antinkartanon kuntoutuskeskus* toimipisteitä useilla eri paikkakunnilla

Katso myös
 Satalinnan sairaala (Harjavalta), aiempi sairaala ja vastaanottokeskus

Lähteet 

Suomen sairaanhoitopiirit
Sairaanhoitopiiri
Pyhäjoki (Säkylä)

Pyhäjoki on kylä Säkylässä eteläisessä Satakunnassa. Kylä on Säkylän Pyhäjärven rannalla ja sen läpi virtaa samanniminen joki. Liedosta Euraan johtavan seututien 204 vanha osuus kulkee aivan kyläkeskuksen läpi ja on nykyään yhdystie 12699.

Aiheesta muualla
 

Säkylän kylät
Satakunnan maakunnan entiset taajamat
Durupinarin löytö

Durupınarin löytö on Itä-Turkissa vuorenrinteestä oleva muodostuma. Muodostuma sijaitsee noin 27 kilometriä Araratista etelään. Löytö on saanut nimensä Turkin armeijan kapteeni  İlhan Durupınarin mukaan. Tämä huomasi muodostelman valokuvista ja osallistui vuonna 1960 sitä tutkimaan lähetettyyn retkikuntaan.

Masherin rinteessä 1960 käynyt Turkin armeijan ja amerikkalaisten adventistitiedemiesten ryhmä totesi, että muodostuma on kiveä ja maata. 1977 paikalle saapui asiasta innostunut anestesialääkäri Ronald Wyatt, joka löysi lähialueilta ajoankkureiden näköisiä suuria litteitä kiviä, joiden yläpäässä on reikä. 

Turkki on  perustanut seudulle luonnonpuiston, johon järjestetään vaellusretkiä.

Katso myös 
 Araratin anomalia

Lähteet 

Näennäisarkeologia
Turkin maantiede
Pyörätuolitennis

Pyörätuolitennis on tenniksen pohjalta kehitetty vammaisurheilulaji, jota pelataan pyörätuolissa istuen. Lajissa käytetyt pyörätuolit tehdään jokaisen pelaajan tarpeiden mukaan, mutta lajin harrastuksen voi aloittaa myös tavallisella aktiivikäyttöön tarkoitetulla pyörätuolilla. Pyörätuolissa voi olla kolme tai neljä pyörää. Tavallisesta tenniksestä säännöt eroavat siten, että pallo saa pompata kentästä kaksi kertaa. Lajia voivat harrastaa myös vammattomat pelaajat.

Pyörätuolitennistä on pelattu noin kolmekymmentä vuotta, laji on peräisin Yhdysvalloista. Lajin kattojärjestö, kansainvälinen pyörätennisliitto, perustettiin vuonna 1988. Suomessa lajia on pelattu vuodesta 1993. Aluksi lajin levittämisestä vastasi Suomen Invalidien Urheiluliitto (SIU). Myöhemmin mukaan tuli myös Suomen Tennisliitto, joka järjesti lajin maajoukkuetoimintaa. Paralympialaisissa suomalaisia pyörätuolitenniksen pelaajia on nähty vuoden 1996 Atlantan kisoista lähtien.

Lähteet

Aiheesta muualla 

Tennis
Vammaisurheilu
Salar de Uyuni

Salar de Uyuni on maailman suurin suolapannu (n. 10 582 km²), joka sijaitsee yli 3,6 kilometrin korkeudessa
Potosín departementissa Bolivian altiplanolla. Sitä ympäröivät Andien vuorijonoon kuuluvat tuliperäiset huiput, joista korkeimmalle kohoaa Tunupavuori (5 432 m). 

Nykyisen suolatasangon paikalla oli myöhäisellä pleistoseenikaudella valtava Minchinjärvi (n. 43 000 km²), joka oli paikoitellen yli sata metriä syvä. Järvi alkoi pienentyä 15 000–10 000 vuotta sitten, kunnes siitä jäi jäljelle vain muutamia pieniä, laskujoettomia suola- ja aavikkojärviä. Veden haihtuessa kalsiumkarbonaatti saostui kalkkikivitasanteiksi ja kipsi ja vuorisuola muodostivat paksun, valkoisen kerrostuman entisen järven pohjalle. Nykyään alueen ilmasto on puolikuiva ja vuotuinen sademäärä keskimäärin 300 mm. Sadekauden aikana joulu–maaliskuussa suolakerrostumia peittää paikoitellen matala suolavesikerros.

Tasangolta kohoaa 32 kalliosaareketta, joiden ekosysteemi on ainutlaatuinen maailmassa. Kuuluisin niistä on keskellä autiomaata sijaitseva Incahuasi, jossa kasvaa jopa 12 metriä korkeita jättiläiskaktuksia. Suolajärvissä pesii marraskuussa kolme eteläamerikkalaista flamingolajia: chilenflamingo (Phoenicopterus chilensis), punanflamingo (Phoenicopterus jamesi) ja andienflamingo (Phoenicopterus andinus). Salar de Uyunissa elää myös kolibreja, villilaamoja (Lama glama), vikunjoita (Vicugna vicugna) ja viskatsoja (Lagidium).

Salar de Uyunin alueella arvioidaan olevan noin 10 miljardia tonnia suolaa, jota louhitaan keskimäärin 25 000 tonnia vuodessa lähinnä ruokateollisuuden käyttöön. Vuorisuolan ja kipsin lisäksi autiomaassa on mahdollisesti jopa puolet maailman litiumvarannoista. Poikkeuksellisen tasaisten pinnanmuotojensa vuoksi Salar de Uyuni on myös altiplanon tärkeimpiä liikenneväyliä.

Lähteet

Viitteet

Aiheesta muualla 

Bolivian maantiede
Suolatasangot
Funky Kong

Funky Kong on Donkey Kong -pelisarjassa esiintyvä videopelihahmo, joka teki ensiesiintymisensä Donkey Kong Contry -pelissä. Funky Kong on esiintynyt myös muun muassa Mario Kart Wii -pelissä pelattavana hahmona kuuluen avattaviin hahmoihin. Hän esiintyy myös Mario Super Sluggers -pelissä pelattavana hahmona.

Funky Kong on Donkey Kongin paras ystävä. Funkyn voi tunnistaa hänen trendikkäästä olemuksestaan ja aurinkolaseistaan. Funky harrastaa surffailua.

Kuvitteelliset apinat
Donkey Kong -pelisarjan hahmot

en:List of Donkey Kong characters#Funky Kong
fr:Personnages de Donkey Kong#Funky Kong
Acroporidae

Acroporidae on kivikorallien heimo, johon kuuluu ainakin neljä sukua.  Se on koralliriuttoja rakentavista heimoista yleisin. Heimon lajeja tavataan indopasifisella merialueella. Heimon koralleja, varsinkin sukujen Acropora ja Montipora koralleja pidetään usein meriakvaarioissa. Ne luokitellaan lyhytpolyyppisiin eli SPS-koralleihin.

Heimoon kuuluvia sukuja 
 Acropora
 Montipora
 Anacropora
 Astreopora

Lähteet 
 

Korallieläimet
Suunnistuksen nuorten maailmanmestaruuskilpailut

Suunnistuksen nuorten maailmanmestaruuskilpailut järjestettiin ensimmäisen kerran vuonna 1990, minkä jälkeen ne on järjestetty vuosittain lukuunottamatta vuotta 2020. Osallistumisoikeus on suunnistajilla, jotka ovat täyttäneet tai täyttävät kyseisenä vuonna enintään 20 vuotta.

Kilpailumatkat 

Vuonna 1990 kilpailtiin normaalimatkalla ja viestissä. Seuraavana vuonna kilpailtiin myös pikamatkalla. Vuonna 2004 normaalimatkan nimi muutettiin pitkäksi matkaksi ja pikamatka keskimatkaksi. Sprinttisuunnistuksessa kilpailtiin ensimmäisen kerran 2006. Viestisuunnistuksessa kilpaillaan kolmen suunnistajan joukkueilla.

Nykyiset kilpailumatkat ovat:
 pitkä matka
 keskimatka
 sprintti
 viesti

Kilpailupaikkakunnat 
Kilpailut on järjestetty vuosittain. Vuoden 2020 kilpailut siirrettiin kuitenkin seuraavaan vuoteen koronapandemian vuoksi. Vuoden 2022 kilpailut jouduttiin keskeyttämään, koska Portugalin metsät oli asetettu liikkumiskieltoon metsäpalovaaran vuoksi. Suunnitelluista lajeista saatiin kilpailua henkilökohtaiset sprintit. Lisäksi järjestettiin sprinttiviesti. Maastomatkat siirrettiin marraskuun alkuun.

Pitkä matka

Miehet

Naiset

Keskimatka

Miehet

Naiset

Sprintti

Miehet

Naiset

Viesti

Miehet

Naiset

Sprinttiviesti

Lähteet 
 Tulokset Kansainvälisen Suunnistusliiton sivuilla

Viitteet 

Suunnistuksen maailmanmestaruuskilpailut
Jutun loppu

Jutun loppu (The End of the Affair) on brittiläisen kirjailijan Graham Greenen vuonna 1951 ilmestynyt romaani. Sen pohjalta on tehty kaksi elokuvaa, vuosina 1955 ja 1999. Romaani julkaistiin ensimmäisen kerran suomeksi vuonna 1952 Tauno Taunion suomentamana. Sen jälkeen romaanista on otettu ainakin kaksi uutta painosta.

Romaanin tapahtumapaikka on Lontoo toisen maailmansodan aikana ja sen jälkeen. Romaani tutkii kolmen keskeisen henkilön suhteessa ilmeneviä pakkomielteitä, mustasukkaisuutta ja arviointeja. Henkilöt ovat kirjailija Maurice Bendrix, Sarah Miles ja tämän puoliso, virkamies Henry Miles.
Kertomuksen taustalla on Greenen oma suhde Lady Catherine Walstoniin.

Lähteet 

Brittiläiset romaanit
Vuoden 1951 kirjat

it:Fine di una storia (film 1999)
pl:Koniec romansu
Reuleaux’n kolmio

Reuleaux’n kolmio on kolmio, jonka sivut ovat pullistuneet. Kolmion kulmien paikat määritellään piirtämällä kolme saman kokoista ympyrää siten, että niiden leikkauspisteet ovat yhtä etäällä toisistaan.

Reuleaux’n kolmio on saanut nimensä saksalaiselta insinööriltä Franz Reuleaux’lta (1829–1905).

Aiheesta muualla 

MathWorld: Reuleaux Triangle 

Tasokuviot
Pocilloporidae

{{Taksonomia/eläimet
| nimi = Pocilloporidae
| kuva =  S hystrix.jpg
| leveys = 250
| kuvateksti = Seriatopora hystrix
| domeeni = Aitotumaiset Eucarya
| kunta = Eläinkunta Animalia
| pääjakso = Polttiaiseläimet Cnidaria
| luokka =  Korallieläimet Anthozoa
| lahko = Kivikorallit Scleractinia
| heimo = Pocilloporidae
| heimo_auktori = Gray, 1842 
| wikispecies =  Pocilloporidae
| commonscat =  Pocilloporidae
}}
Pocilloporidae on kivikorallien heimo, johon kuuluu ainakin viisi sukua. Se muodostaa koralliriutoista toiseksi suurimman osan Acroporidae-heimon jälkeen. 

Heimon lajeja tavataan indopasifisella merialueella, tosin joitakin Madracis-suvun lajeja myös Atlantilla. Heimon koralleja, varsinkin sukujen Seriatopora ja Stylophora koralleja pidetään usein meriakvaarioissa. Ne luokitellaan lyhytpolyyppisiin eli SPS-koralleihin. 

 Heimoon kuuluvia sukuja 
 Madracis Palauastrea Pocillopora Seriatopora Stylophora''

Lähteet 
 

Korallieläimet
LAAS

Local Area Augmentation System (LAAS) on Yhdysvalloissa käytössä oleva lentokoneiden laskeutumisen navigaatiojärjestelmä, joka tarkentaa GPS-satelliittipaikannuksen tarkkuutta koneen lähetysmisvaiheen tarkkuusvaatimuksiia vastaaviksi. Lentoasemilla on maa-asemia, jotka välittävät korjauksen VHF-taajuudella lentokoneisiin. International Civil Aviation Organization (ICAO) kutsuu tätä Ground Based Augmentation System -järjestelmäksi (GBAS). Järjestelmä korvannee ILS-järjestelmän.

Aiheesta muualla
 FAA GPS Programs
 FAA LAAS Fact Sheet
 Stanford LAAS Page 
 Honeywell Aerospace - DGPS - Satellite Landing System 
 Thales ATM  Satellite Navigation Systems 

Lentokonemittauslaitteet
Satelliittipaikannusjärjestelmät